《男方視覺》今日喺旺角商務有一個簽名會。係網絡小紅人「失敗的實驗品」同埋「人性面具」既簽名會。我比左成舊水比我既好巴打幫我去排隊攞簽名，點知佢重色輕友，因為要約女朋友仔，所以就冇嚟到，結束前一小時先同我講。佢聽日死硬。用左成個鐘，問路、搭車...由灣仔出發，終於都喺結束前一分鐘到左，及時攞簽名。真係好彩。仲同左佢地兩個影相。佢哋走左，而我都坐左喺佢地張凳到休息。坐左冇幾耐，見到一個女仔跑左過嚟。「簽名會完左嗱？」佢問我。「係ar...」「唉呀！趕唔切！睇嚟又要再等多一排」我想幫佢，不過唔知點樣幫佢。「你好鍾意佢地？」我問「係呀，我好耐之前就喺網上面追佢哋嘅文㗎啦…」個女仔露出可憐楚楚嘅眼神我攞出嗰本有兩個作者簽名既書，喺首頁寫左八個數字同我個名，希望佢get到嗰八個數字係我電話號碼。「我俾你呀，反正你會比我更加鍾意呢本書」我比左本書比佢。佢好開心咁接過嗰本書，喺佢接本書嘅一刻，我掂佢隻手，然後佢就紅都臉曬，低著頭講咗句多謝就急步咁走咗。宜家，只有等待，等佢發現電話號碼......

《女方視覺》我期待半年嘅簽書終於都嚟到喇，但係今日因為學校嘅事，我竟然趕唔切去。去到會場佢哋已經走曬啦，去到只係見到一個同我差唔多大嘅男仔坐喺凳上面。佢將佢嗰本書送咗俾我，真係好多謝佢，我應該要揾日約佢出嚟，回返禮俾佢。上咗52x搭車返屋企，我一坐低就揭開本書。望住嗰兩個用鋼筆簽嘅潦草簽名，彷彿可以感受得到兩位作家用手壓著紙張嘅體温，鋼筆喺紙上遊走後所留下未乾嘅墨水。我閉上雙眼，用手撫摸兩個筆跡，凹凸不平嘅簽名，寫住無數嘅努力同拼博。原來簽名下方一個一連串嘅數字同一個名，呢D字都係由鉛筆淺淺寫下。「9524……簡智…簡智咩呢?」D字過於潦草令到我睇唔到最後一個字。睇到呢度，我忍唔住笑咗出嚟，簡智障XD我用手機輸入佢嘅電話，set聯絡人做簡智障，然後就開始猶豫應唔應該whatsapp佢。佢係個陌生人，但係佢送咗本書俾我喎~睇佢個樣應該都唔會係D咩危險人物，不過我唔識佢…但係人哋俾咗簽名書我，我係應該要送返D野俾佢呢？我應該送返本一模一樣但無簽名嘅書俾佢？定點呢？幾經猶豫，我終於打開whatsapp 嘅介面，無視幾段假惺惺嘅訊息，按下搜尋嘅放大鏡按鈕，揾到佢一個以日落做頭像嘅人。《hi，簡先生》《我叫希雯呀～多謝你俾本書我呀！不勝感激{合笑emoji}》《我揾日會俾返本書你㗎啦~{合手emoji}》【呃…你唔使俾返我㗎啦你keep住呀希雯】《但係…》【如果你想回禮就俾你嗰本書我啦！我嗰本你keep住就得㗎啦】【同埋呢～我叫簡智朗呀，唔好叫我先生啦！好奇怪{笑喊emogi}】好難得可以揾到一個會願意主動同我傾計嘅人，一個唔會厭棄我嘅人，如果所有人都好似佢咁咪好囉。一時感觸，失控嘅淚水填滿眼眶，喺飛馳嘅街燈光照耀下反光，如珠寶一樣美麗，卻被一個缺陷多多嘅主人戴上，那麼違和。我拭去點點淚水，低下頭繼續回覆佢嘅訊息，出現咗一絲由衷珍貴嘅笑容，連其主人都無發現到。

-----男方視角-----第二日返學，我真係好鬼死開心！我本身就喺男校度讀，而佢就係第一個同我有共同話題既女仔。我見到我巴打，我決定要同佢追數！"喂！你老母呀！又話幫我擺簽名，而家淨係掛住陪你條女唔理兄弟啦！回水啊！比返本書比我！"'收皮啦！我比我條女飛啊！屌你！'"所以哩，幾時都係咁話，兄弟之情係無人能及！"'嗚!'"乖啦!唔好喊啦！咁你幾時比返本書比我?"'本書喺屋企！放學一齊返屋企，我攞返本書比你！'就係咁，放左學之後，我同我巴打一齊返屋企。我打開電話，希雯(書店的嗰個女仔)又WhatsApp我啦！正當我同佢WhatsApp之時...'喂！又話兄弟之情無人能及，呢條女邊個嚟㗎，女朋友？吃裏扒外的傢伙!'我都未解釋，佢咁樣就走左去，唉！係喎，我本書呢？"喂！我本書啊！頂你個肺！"我追唔到啦！宜家無人陪我，真係好孤單，啲遊戲又打左幾百次，真係好悶。我突然諗起書，希雯。[希雯，不如我地約出嚟交流下讀書心得]

《女方視覺》拖著疲倦嘅身軀回到位於屯門嘅屋企，習慣性咁打開電腦，在網上搜尋着各類嘅小說文章。家中一如既往咁空無一人，一成不變嘅。翻開寫咗半年多嘅日記，提起原子筆，慢慢回想今天所發生嘅事，唯一精彩的大概只有嗰本簽名書吧。翌日上學沒什麼特別，如常嘅授課，如常嘅爭執，如常嘅心理戰，如常嘅談笑。「Hailey，今日lunch一齊食 ？」karen係我少數嘅朋友，都已經係知己級數吧，她人緣超好，不過她嘅朋友就是我嘅朋友，所以呢種淺層好友我都有不少。我理所當然咁答好。若有選擇，誰想孤獨？放咗學校，社交極好嘅Karen就去咗跳舞留低孤單嘅我。行去搭車嘅路程中，好悶好無聊，我D frd都有活動除咗我之外，無朋友了……我打開whatsapp 嘅介面，最頂端嘅簡智障。《hi》hi咗佢一句，然後就要等佢覆啦，無聊嗰陣揾人傾下計都不失為個好方法。【hi】【希雯，不如我地約出嚟交流下讀書心得】《好呀，我順便還返本書俾你{微笑emoji}》【哦~唔使啦，我仲有本喺我個巴打度呀！今個星期六得唔得閒？{無奈emoji}】《都ok》【星期六中午十二點紅磡圖書館等，到時電聯ar{露齒笑emoji}】第一次俾男仔約嘅我竟然喺幾句對話中結束，除咗同我buddy間中出下街之外，我都未試過同其他男仔去街，佢應該係個好人呱……希望

又返返嚟男方既視角！！！第二日。。。我諗下諗下，覺得紅碪圖書館好似細左啲。【不如我地唔去紅磡圖書館，喺紅碪火車站集合！】我《好呀！》希雯返到學校，我又見返我巴打。今次佢主動嚟找我。「對唔住！我唔應該阻住你拍拖。只係因為我失敗左，唔想你再重蹈我既覆轍！」巴打「其實呢，佢唔係我女朋友，我地啱啱識咋...」我「對唔住，又誤會左你...」巴打「唔緊要，咁你肯比返本書比我未」我「本書喺到！」佢終於都拎返本書比我！「Bye!」我「今晚叫唔叫雞？(玩pubg，唔係嗰啲叫雞)」巴打「電聯」我但其實我玩唔玩好？聽日要陪希雯喎。算啦！玩一陣間啫！「喂！開打啦！」我「等你！」巴打不知不覺，玩到夜晚三點...「凌晨三點？屌！巴打，我唔玩啦！」我「凌晨三點咋喎，平時玩到凌晨六點...」巴打「約左人！」我「約左女？」巴打「...」我「等我提下你，啲女通常都會好遲先到...」巴打我聽到呢到即刻離game ，收線，訓較。朝早起伸，十一點，即刻洗臉刷衣換衫，趕過去紅碪火車站。又啱啱好十二點趕到。而家唯有等希雯既出現。

《女方視覺》原本我哋約咗十二點正喺紅磡火車站等，但方向感極差嘅我以為紅磡火車站同紅磡西鐵站係有分別嘅，所以搞到12:15先見到佢。我嗰陣兜咗5分鐘都唔知自己要去邊，之後先打俾佢。由於佢有極好嘅表達能力，我亦有極佳嘅理解能力，所以又搞咗十分鐘。今日智朗著左一件白色T加牛仔褸同牛仔褲，不過佢個頭有D亂，感覺就好似趕住出門口梳唔切頭咁，基本上佢個樣同簽名會嗰次一樣，起碼認到佢。「終於到嗱？」智朗笑住咁同講「sorry ar~我唔太識路」笑係掩飾尷尬嘅最好工具「咁我哋行啦！」佢拉住我隻手行「去邊呀？」雖然眼前嘅佢好似幾好人，但戒心不可無「有無聽過駱克道公共圖書館呀？」我搖搖頭「嗰度少D人，環境靜D，而且仲好近天星碼頭……」佢一輪嘴咁講，但係我就唔太聽得明今日係星期六，地鐵異常擠逼，好唔容易先見到有兩個位坐低。「希雯，你平時鍾意做D咩㗎？」佢問我諗咗一諗「呃…睇書囉！」「仲有無其他呀？」佢好奇咁問「我都鍾意…溜冰嘅」以前我都學過花式溜冰，不過因為某些原因而無再學。我將垂下嘅幾條髮絲撥到耳仔後方，「算係學過下嘅」「咁不如我哋下次去溜冰呀！去圓方或者mega box都得㗎!」「其實你做咩對我咁好嘅？我地識得嗰幾日，又唔了解對方？」我忍唔住問佢佢問「咁你介唔介意識多個frd呀？」我拎頭「咁就得啦！」朋友，咩嚟㗎，食得㗎？

又到返男方視角。到左自修室，果然好靜，而且冇乜人。我地坐喺角落頭冇乜人既地方，傾起上嚟。初初頭，佢都會好含羞咁答我問題，由佢口中得知，原來佢係自己一個住，佢阿媽長期喺外國只係定期寄錢返嚟。無幾耐我地傾下傾下，我地竟然暢所欲言！愈傾愈大聲，最後...「嘈夠未！」有個人竟然拍抬大叫！我即刻拉住佢隻手走咗。我聽到希雯個肚「咕咕」聲。「不如我地一齊出去食啲嘢呀！」我「好呀！其實你可以叫我做Hailey。」Hailey「咁好啦！我地去覓食啦Hailey!」我我帶佢去左間M記，諗住是但食d野。點知佢唔夠飽。「我又要再食！得個M記，點夠飽。」Hailey跟住唯有帶佢去食雪糕、甜品.....估唔到佢好似無乜肉咁，但係食量原來係咁大。我地經過間涼茶舖，我就問Hailey 飲過廿四味未。知道佢未之後，我終於可以整蠱佢。我同老闆娘點左碗廿四味，飲左一啖。雖然好苦，但我笑住咁同Hailey講好好味，好甜。老闆娘聽到後係咁笑，行埋嚟，比左盒紙巾我。「你一陣可能要用」我比Hailey飲左一啖，佢噴到我成身都濕透。唔怪得知老闆娘比左盒紙巾我。Hailey 噴完之後，我同佢講，只要佢飲得唒剩底嗰啲，佢叫我做咩我都會做。點知佢飲哂嗰碗野。就係咁，我爭佢一個人情。然後，我地行左去天星碼頭，坐船去尖沙咀。咁啱係黃昏，我地倆個坐埋一齊，幾乎係貼住坐......坐坐下船，佢搖搖晃晃咁挨咗落我肩膀度訓著左。佢啡黑嘅長卷髮貼得我好近，傳嚟淡淡嘅洗頭水香氣，雪白嘅臉龐靠得好近好美。望住佢緊閉嘅眼簾，覺得自己一定要保護佢，猶疑左一陣，錫左佢塊臉一啖...輕輕的、靜靜的、神秘的……

《女》好耐都無試過咁開心，天星碼頭陣陣嘅海風吹嚟，可以將學校同屋企嘅所有事拋到九雲屑外。美麗嘅太陽漸漸沉入海平線，黃昏將天空染成橙色，並慢慢轉為深藍，夜幕低垂。仲有智朗，佢企喺我隔離，無出聲無動作就咁靜靜咁企喺度。原本諗住出嚟還返個人情俾佢，點知俾佢局住飲咗杯廿四味，而家到佢爭我一個人情lu白色同綠色嘅天星小輪駛入，為數不多嘅乘客魚貫行出。沉實嘅海浪聲同搖搖晃晃嘅船就好似一首安眠曲咁，越前進就越令人眼瞓，漸漸我敵唔過睡意，意識慢慢飄走。喺好短時間，我發咗一個夢。夢裡面喺一片遍佈烏雲嘅天空，陽光被重重雲層遮住，大地變得灰暗。突然一陣風吹過，密密嘅烏雲被吹走，陽光穿過雲層，透出耶穌光。幾秒後烏雲消失，一片萬里無雲嘅晴空出現，太陽用力散發出屬於佢嘅光芒，耀眼、象徵希望嘅陽光……「Hailey，起身啦，到尖沙咀啦！」智朗拍一拍我塊臉原來我喺不知不覺間挨咗落佢個膊頭度瞓著咗。「你咁攰，不如我送你返屋企呀？」「唔使啦，我住屯門咁遠，又要轉車，你無謂兩邊走啦！」我婉拒「咁我送你去搭車呀！」行去巴士站嘅路上，我哋又傾左好多野，關於學校、興趣之類，唔使刻意去製造話題。行到去260x巴士站前面發現已經排咗好多人，睇嚟好快有車。上咗車之後，我上咗上層靠窗邊嘅位，向佢揮手道別，佢亦都目送我離開。無幾耐，佢send左一張我哋喺自修室自拍嘅相俾我同一條偷拍我飲廿四味嘅影片。我即刻send咗個嬲嬲emoji 同大笑emoji俾佢。同一個三唔識七嘅男仔竟然都可以玩成日，咁睇嚟我終於可以脫離邊緣人呢個名啦！

回憶「爸爸，你要去邊呀？」天真嘅小女孩望住高大嘅爸爸問爸爸望向星空，然後答：「爸爸會去一個好遠好遠嘅地方」「咁即係邊度呀？」「你望下個天」個爸爸指住天上最明亮嘅星星「我會去嗰粒最光最靚嘅星星嗰度」「咁可唔可以帶埋我同媽咪去呀？」小女孩以渴求嘅目光望住爸爸「唔可以呀，媽咪會喺度永遠陪住你。如果你之後想揾爸爸呢，就望住嗰粒星星同我講嘢，爸爸一定會聽到㗎！」小女孩點一點頭，然後將目光投向閃爍嘅星星，口中哼唱起《小星星》，臉上帶住微笑。一星期後，爸爸搭咗一架黑色嘅車走咗，無再返過嚟……一個女人嘅臉上滿佈淚痕，揸住紙巾擦拭雙眼。「媽咪，你做咩喊呀？」小女孩望住佢嘅母親「爸爸…爸走咗呀……」個女人帶住濃烈嘅哭腔回應「爸爸只係去咗嗰粒好光好閃嘅星星咋嘛！」小女孩望向窗外嘅陰沉嘅天空「只係而家好多雲雲遮住啫，遲D就會見到佢㗎啦！」媽媽喊得更加大聲，然後佢攬住小女孩：「希雯，你應承我唔好好似爸爸咁去嗰粒星星度呀，你要陪住媽咪㗎!」小女孩微笑住點一點頭，投入母親嘅懷抱。

—男方視角—我打開我部iPhone 7相片app，入面有幾個album:波多野結衣老師(雖然佢結左緍，但佢啲作品長存在我們的心中。）、Instagram 、snapchat、Hailey。我停左喺Hailey度，入面有哂我影Hailey嘅相。我都周不時會攞出嚟睇。放心，唔係j。臨訓前，我要錫一淡佢幅圖先訓得着。今日我要過屯門補堂，補數。阿媽要我山長水遠嚟屯門補數，我真係冇佢乎。雖然我上次真係大頭蝦，唔記得左去上堂...我一入到去班房，個老師已經喺度講緊書。我求其坐喺個女仔隔離，問佢講到第幾頁。「第十七頁啊簡智障！」咦！把聲咁似...「Hailey!乜咁啱嘅？」呢D咪緣分囉，恨唔到咁多㗎啦你地！「我一直都有補開遵x架！」「噢！聽書先，有咩事落堂先傾。」個老師幫我哋複習返cos sin tan，佢話要熟識呢D基本野先可以應付到未來嘅DSE講咗無幾耐，佢派咗幾份卷俾我地。我望一望份卷就明要點做，好快就做咗十題sin嘅數。我望向hailey，佢拎住枝筆點自己太陽穴嘅位置，皺住眉頭，仲研究緊第三條數。望到佢呢個認真諗野嘅樣，我真係忍唔住笑咗出嚟。「嗱，等哥哥教你啦！」我笑住咁拎起部cal落堂lu……「真係多謝曬你呀，頭先你教我仲好過個阿sir」「叫我maths天才」「天才就唔使嚟補啦！」佢輕力咁打咗我一拳「精益求精呀嘛！」就係咁佢就陪我行咗去車站。※sor for遲咗兩分鐘※※感激大家一直支持※

《女方視角》我：「你咁快就走啦？兩點幾咋喎」頭先見到同我一齊補習嘅智朗，所以我地就一齊行咗去巴士站。智朗：「係呀！如果唔係呢？」我：「噢…咁好啦！下次見呀！」今次到我目送佢上巴士＃星期一＃「尹希雯！出pool唔出聲呀？」Sandy係Karen身邊其中一個frd，講真喺咁多人入面，我最憎嘅就係佢，100%八婆格啱啱返到學校放低書包，Sally就刻意放大聲浪問我。「吓，Hailey你出pool？」「同邊個呀？」「我尋日見到你同一個男仔好親密咁喎~」秒間問題一個接一個，而家真係好想揾窿捐入去，遠離呢D煩人嘅問題。「我……我同佢只係朋友咋！」我紅著面咁講「你唔好吹大D！」Sally好大聲咁講，幾乎係嗌出嚟，真係好想捂住佢把口「希雯……係咪真㗎？」坐我隔離嘅張梓謙問我「連你都唔信我」快崩潰一個鐘聲終止咗呢場鬧劇，我未曾試過咁想上堂。第一堂……「今日突擊測驗，背唔到sin cos tan嘅公式嘅人，放學見」個阿sir好威嚴咁講感謝遵x，感謝智朗，感謝寄學費俾我嘅阿媽，感謝令話題由我身上飄走嘅阿sir，感謝主……終於小息無人再講我嗰件事，反而去咗討論邊個要留堂

返到屋企，因為Hailey太索，拿拿臨拎我的收藏睇下先。睇返相簿，咦？點解波多野結衣老師嘅相簿入面有蒼井空既相？算！改名啫...睇返Hailey 啲相...嘩！正！對波好大，起碼有C cup以上...巨龍射左啲液體落我部電話度...

正當我左射的時候，阿媽入左嚟，佢見到我打緊飛機，就...唔好亂諗野。我阿媽係唔會同我扑野...阿媽就即刻關門。喺門口講，「下次你打飛機唔該你鎖門。我遲下再放低衫落你間房。」好尷尬{滴汗笑emoji}！算啦！我執埋啲手尾，WhatsApp Hailey我：Hailey，你聽日放學之後得唔得閒{攤手笑emoji}Hailey:得啊...{諗野emoji}我：幾點放學呀？Hailey:3:45pm，做咩啊？{無奈emoji}我：冇野。想約你，睇下你功課上有啲咩唔明。Hailey :咁聽日四點屯門圖書館自修室見？我：好啊！{ok手emoji}—————第二日放學—好彩今日放早，1:45分放學。一放學，我就一支箭咁衝過去Hailey間學校。趕左過去之後，我見時間仲早，就食左個包。啱啱好，食完個包之後，放學鐘聲響起。我喺學校門口等。只見學生慢慢咁走左出嚟。有啲成群結隊，有啲孤玲玲。但係佢地都對我哩個着住男校校服既男仔投以不善既眼光。過左一陣，只見Hailey同佢啲朋友（喺我眼中係八婆）走左出嚟，我即刻行埋去，「Hi，Hailey !」只見班八婆講嘢。「哩個就係佢條仔？」「可能係，不過咁撚樣衰既？」「真係不知廉恥！」「係lor，佢點配得起Hailey?」「話哂Hailey係女神..」「你話邊個女神？」「唔好嗌交啦，不如講下最樣丙嗰個好過」呢一刻，我真係好想一野拍落班八婆到。Hailey臉都紅哂。轉眼間，佢已經走左。「Hailey！」作為男仔，就梗係要追返佢！

「Hailey!」我跑左幾步，終於追到佢。女仔啲體力真係幾差。我一手抱起佢，白色既校服，隠隱約約地見到佢黑色bra，FF緊佢黑色bra 下面既pink lin...啪！「你眼甘甘咁睇住我對波做乜？」「我冇呀！」「仲想抵賴？」啪啪啪！痴線架！啪我咁多巴！我一放佢落地下，佢就嬲爆爆咁行走咗。無可奈何之下，我只好跟住佢行。佢兜咗無數個圈，轉左無限個彎想撇甩我，不過我跟得佢實一實。「唔好再跟住我呀！變態佬！」佢好嬲咁望住我「唔好咁小氣啦！希雯…」「你再行過嚟，我大嗌㗎！」「我哋唔係去自修室㗎咩？」我慢慢踏前一步「呀呀呀!!!!!!」佢真係大嗌，雙手交叉放喺胸前街上面所有人都望住我地，Hailey 都乘機跑走咗，女人真係呢…我追到出去，見到Hailey 同一個同校嘅男仔企埋一齊等車，兩人有講有笑。我突然諗起ig嘅某個post：帽子要戴好

《張梓謙視角》希雯喺新都廣場嘅門口氣喘吁吁咁跑出嚟，仲向後望咗幾眼。之後佢見到我企咗喺巴士站望住佢，就笑住咁行咗過嚟。「做咩呀你？俾狗追呀？」做得frd嘅梗係要恥笑佢啦！「你就俾狗追…嗄…我俾個好煩嘅人追住呀！」佢彎腰抖大氣「哦~原來係俾狗公追」又恥笑佢，佢恨恨咁怒啤我「頭先喺學校接你個男仔就係今朝Sandy講嗰個人呀？」照咁睇條狗公應該係追求者or朋友之上。「佢先唔係我男朋友呀！只係某次簽書會識到佢，然後又無端端咁同佢出左次街咋嘛！」佢雙手翹埋一齊，嘟起個嘴。真係好可愛……「點都好啦，總之你要小心D你都知自己事㗎啦！同埋下次一定要同我講，你唔好當我無到先得㗎」「知啦大佬，送我返屋企呀～」小鳥依人嘅女仔真係好迷人「咁你隻狗公點呀？」又恥笑佢突然我感覺到一股殺氣……好快我地上左㗎k51，喺上層揾到個雙人座一齊坐。「借部電話嚟呀！」咁得閒梗係要了解我呢個情敵嘅為人「吓點解呀？」希雯瞪大對眼望住我「拎你嗰部嚟交換先」佢又扮曬串串共咁啦，同以前一樣。「give me a reason！我拎你部機就係為左幫你解決下隻狗公仔嘅問題啫，咁你拎我部親愛嘅手機嚟做咩喎？」理直氣壯就係勁希雯將前額嘅劉海撥去耳背「首先，等價交換。其次，我懷疑你係喺車站等我。最後，我就係想攞你部機！」比我更理直氣壯嘅人就只有眼前呢位辯論隊長「冤枉呀大人……」唯有乖乖地交換手機佢得意咁笑咗下，然後熟練咁將我部機解鎖，我感覺我到我俾人侵犯緊……咳，係我部機俾人侵犯先啱。

《張梓謙視角》「哇！乜你鍾意Karen㗎！你死啦你」佢興奮咁拎住我部機不停咁碌。Karen只係一個掩飾嘅道具，掩飾我真正嘅目標。「紅都臉曬喎謙仔！唉呀，大個仔啦！」大姐你講到咁大聲，係人都臉紅啦！坐喺前面嘅大叔大嬸已經不滿咁望過嚟，我即刻捂住希雯個大嘴巴。「你唔好同人講呀！」做戲做全套同高超嘅演技嘅係喺drama club學返嚟嘅技能「得啦，大家識咗咁多年，我會保守秘密㗎」能夠同女神稱兄道弟嘅大概只有我張梓謙一個。我喺小學已經識希雯，甚至連佢阿媽都見過。咁耐以嚟，佢無咩秘密我係唔知㗎，上至生活下至健康狀况，我全部都一清二楚。除咗今次嘅狗公仔事件之外。「我用你部機send隻狗公仔嘅電話俾我呀！等佢知道你有個唔好惹嘅兄弟」講完我就已經send咗嗰個名為簡智障嘅聯絡人俾我自己。「其實佢都無乜野呀，只係有時有少少過火啫，份人都幾好㗎…」仲夠膽幫佢講好說話，條智障填咗當兵入伍表格未呀？咁大膽去搞我個希雯？「我唔理，總之你唔好識埋D三唔識七嘅人。我知你好攰好辛苦，但都要愛惜自己㗎，你悶嘅就揾我出街啦揾我傾計啦！」我唔會允許任何人去傷害你，我會以任何身份去保護你一生一世。佢微微點頭就還返部電話俾我，然後又做佢最鍾意嘅事，就係望窗外嘅風景。好快就到咗佢屋企樓下，而我都準備走啦，我唔急我一D都唔急。「上去一齊温書呀，今晚食埋飯先走呀？」希雯問，睇嚟佢已經將約咗狗公仔去自修嘅事忘得一乾二淨「靚女叫到，Why not？」夜襲少女閏房行動開始~好啦，其實我唔係第一次去希雯屋企㗎啦，基本上我係間唔中都上佢屋企打機吹水食飯温書，嗰度已經算係我第二個屋企，同埋……阿媽我唔返屋企食飯啦！

我，簡智朗的視角。目送完佢地離開，我突然覺得好似比人搶走左啲嘢咁..啲咩？Hailey。我照住原定計劃，去自修室溫習，只是獨自一人而已。我成日都專心唔到溫書，心入面淨係諗住Hailey。"Hailey! Hailey! Hailey! Hailey! Hailey..."啪!突然，一隻大手板啪一聲打落我張枱。我望一望聲音由邊度發出，見到我同Hailey第一次嚟自修室既時候，啪一聲趕走左我地既嗰一個人。「Hailey係邊個，使乜講到咁大聲。Hailey, Hailey係咪上次同你一齊嚟自修室嗰個？」「係又點，我...我同佢乜都唔係。本來約好左一齊嚟，點知佢又唔嚟，做乜Q啫？喺佢學校門口等佢，同佢一齊嚟自修室,有錯咩？只不過，只不過...」屌，望住人地個bra...大佬，我真係錯得好離譜...我執埋啲嘢，shh一聲衝左落樓下。落到樓下，我即刻搵嗰個性愛經驗...唔係。溝女經驗...唔係。女朋友最多...唔係...女性朋友最多既Justin，問佢應該點做。「都話啦，平時約出嚟打機你又唔打，原來有女！」「乜女啫，朋友嚟咋！我認我有小小鐘意左佢...就係唔知佢...」「點都好，我都會幫你，不過要交掩口費先，我唔知我會唔會唔小心同哂全校講...」「你一個鐘之後嚟我地學校隔離間書店等我，我而家週嚟。」「好！期待你既掩口費。」——6:30pm——我到左間書店，無意中見到人性面具和失敗的實驗品嘅嗰本聯合小説，諗起我送比Hailey嘅嗰本...突然，有人喺我背隻啪一聲打落嚟，又係啪一聲令我回到現實。我一睇，原來係柒田。「我嘅掩口費先。」我拎出一支red bull。我想用二十蚊小小錢買通柒田。。「嘩！red bull! 好過嗰啲安全套！潤滑劑好多倍。」奇怪啦，red bull 啫。「啲人以為我會用安全套，但係屌得多都會累。有左red bull ，我就可以唔洗訓，用盡哂成晚時間屌柒我啲女（雞），等我屌到佢傻下傻下之後，第二日即刻飛左佢，仲勁過咖啡！哈哈哈！」「咁我開始講我嘅故事啦喎。話說我.....」我將我所有經歷同佢講一次，佢時而點頭，時而笑。到最後，佢竟然哈哈大笑。「咁樣咋，你send 個message 寫住對唔住咪得lor，之後再約佢。」「咁咋。」「睇好你遲早實破到佢處。」「屌你，早知就唔搵你啦！」「咁你知唔知道點解自己會搵人度橋？」「...」「因為你冇自信，你驚做錯一步個話會失去佢。」「我邊忽驚自己會失去佢呀？   我只係...我只係有小小..小小鐘意左...左佢...我唔想佢唔彩我...」「拿...拿拿...認啦！」「bye走先啦。」算啦，Hailey係唔會對我有feel。點都好，人生總會有此起彼伏，可能經過呢件事之後，我同Hailey會冇咁friend。點都好，我決定返到屋企同佢WhatsApp 挽回佢。

返到屋企，我先po左我喺自修室影既相上ig ，寫住：又去左自修室，不過今次一個人去。 po完之後就去左沖涼食飯。食完飯之後睇返個post，有人留言，我續一回覆。@jasonlau2354:平時都唔會自己一個去自修室，上次陪女去，咁點解今次咁好死，自己一個去？@chi_long_kan:比人放飛機。@chan_pok_lam_roy:溫左啲咩？@chi_long_kan:冇溫到，專心唔到。我真係冇心情再覆留言。鼓起勇氣...Hailey, 對唔住！唉！淆底...就咁講對唔住係冇用。我真係好唔應該。望住人地個胸，轉個頭佢就陪第二個男仔。我留落嚟只會繼續為佢帶來傷害。我決定離開佢。接住落嚟，我開始打文：嗨！Hailey，我真係好唔應該。我真係好對唔住你。我真係唔應該咁對你。所以我決定從今以後，block哂你啲sc,WhatsApp,ig，從此喺你生活中離開。不過，我同你既所有記憶、相、回憶都唔會刪去。因為我發現自己慢慢愛上了你…記唔記得我地食雪糕、我地一齊去自修室、一齊比人鬧、一齊去補習？本來，我諗住我地可以做返朋友，但後來我發現係冇可能。因為我地從此以後唔會再見面、聯絡。拜拜。寫完之後就block左佢。雖然我地相識唔夠兩星期，但係我覺得好似識左好耐咁。Block左佢冇幾耐，一個陌生的電話號碼send 左啲嘢比我。下稱pk。Pk:簡智朗吓話？我：你邊位呀？點解有我電話？Pk:我警告你唔好再搞希雯，佢已經夠慘夠煩㗎啦！我：你係喺車站嗰個男仔？Pk:總之，如果你傷害到希雯嘅話，我係唔會放過你㗎！我：你放心，我哋乜都唔係！Pk:最好係啦厹！小心我告你性騷擾屌你！明明block左Hailey，係都要同我講關於Hailey既野，我唔想諗起佢。

《張梓謙視角》亭亭玉立嘅希雯企喺我前面，沉呼吸咗一下：「我好鍾意你，自從我第一眼見到你我就有種砰然心動嘅感覺，不如我哋一齊呀！」「我都鍾意咗你好耐，我永遠永遠都只會愛你一個」我踏前一步希雯甜美咁笑一笑：「以呢種水準，我哋班際話劇實贏緊，劇本寫你講完應該要攬住我」佢低頭研究幾秒，「不過遲D先啦，而家練好對白就夠㗎啦！」我坐喺張櫈度打咗個大喊露，「聽曬你話啦大導演！十年後金像獎實有你份，遲幾年tbb揾埋你做女一都有機！」佢背住我偷笑，然後就話我又亂吹。不過希雯，份劇本寫得啱㗎，我永永遠遠都只會愛你一個，我會用我一生去守護你……「八點幾啦喎！你唔洗返屋企咩？」佢問我「幫你洗埋碗先啦，呢個世界無免費晚餐㗎嘛！」枱面上有兩碟食得七七八八嘅餸菜同兩個碗，雖然我好少幫阿媽煮飯洗碗，不過得幾隻碟仔難唔到我嘅~希雯求其點咗下頭就去咗沙發篤機，就咁背向我攤咗喺沙發，呢個係佢信任我嘅表現。就算忍得幾辛苦，我都絕對唔會破壞呢份信任。不出所料洗幾隻碗，已經搞到個廚房好似啱啱打完仗咁，仲要成地濕到一個點。為左收拾殘局，我搞到九點先出返嚟，而我出到嚟就見到希雯瞓咗喺沙發沉睡。老實講見到自己心愛嘅人，毫無防禦咁瞓喺自己面前只係少D定力都精盡人亡。不過我就係唔衝動嘅好男人，而且對住佢，我只會保護而唔係傷害佢。我靜靜留下字條，靜靜幫佢冚被，靜靜拎走佢條後備匙，準備無聲無息咁走。走之前我見到佢部電話有一個新嘅whatsapp，係簡智朗send嚟㗎，係時候對隻狗公仔下個馬威啦！{簡智朗吓話？}【你邊位呀？點解有我電話？】{我警告你唔好再搞希雯，佢已經夠慘夠煩㗎啦！}【你係喺車站嗰個男仔？】{總之，如果你傷害到希雯嘅話，我係唔會放過你㗎！}【你放心，我哋乜都唔係！】{最好係啦厹！小心我告你性騷擾}我無興趣知佢嘅回應，反正我要做嘅野已經做完，接下來就係返歸瞓覺嘅重大任務同面對親愛嘅母親嘅訓話。「阿仔呀，人地希雯大好女仔嚟㗎，你唔好對唔住佢添呀！」但明明……我咩都無做過……

《女方視角》「喂？謙？你去邊呀？你走咗未呀？」我焦急咁打俾阿謙「我去到巴士站囉。做咩呀？」電話另一邊嘅謙「你有無帶你另一部電話呀？」佢話有，「我而家落嚟揾你，你唔好走呀！」智朗佢block左我，佢話佢對唔住我，但係我根本無嬲佢，當然當時有小小嬲。但係我並唔想同佢永遠斷絕聯絡，我唔想再失去再放下又再放失去，我唔想無多個朋友……我屋企距離巴士站唔係太遠，一分鐘左右就已經到。未到巴士站就已經見到呆呆企喺巴士站等我嘅阿謙。「你做咩跑呀？」佢一見到我就問「俾…俾部電話我……」我早已經氣喘吁吁，大概係因為太耐無練跑。佢拎頭並要求我解釋，我只好更大聲咁重覆多次我嘅要求。一拎到佢嘅三星手機(舊手機係三星，新嘅係i瘋)，我就衝返屋企(阿謙跟著佢)，一上到去就打俾嗰個熟悉嘅電話號碼：9254 XXXX幾秒後，打通咗啦！「喂？」係智朗把聲「簡智朗，你以為你block咗我就可以當無事呀？你話你唔會忘記我地嘅經歷，但係你甘心淨係得兩星期都唔夠嘅回憶咩？對唔住對唔住……對唔住真係大曬咩？」講下講下失控嘅淚水缺堤湧出「你以為一兩句嘢就可以令我當無事發生咩？唔得呀！你仲差我一個人情㗎！上次我咁辛苦飲曬碗廿四味，而家你話消失就消失，咁我呢？」「你話…你鍾意咗我…咁行動呢？表示呢？唔使做呀而家？」源源不絕嘅淚水滾下熄熱嘅臉蛋，企喺一邊嘅阿謙遞上一張tempo紙巾然後打手勢拉希雯上返屋企。「Hailey...我...」另一邊嘅智早已被希雯嘅喊聲嚇到唔識講嘢「無錯，我係嬲你無端端嚟我學校，我更嬲你條咸濕仔，但我最嬲嘅係你竟然諗住講幾句話就消失……」「我…我唔想你唔開心，我見你同嗰個車站嘅男仔傾得好開心。你應該去揾佢，而唔需要對我呢個只識咗幾日嘅人深交」「你掏出真心，我亦會真誠對你。」呢個係我嘅原則，亦係唯一嘅原則「Sorry ar，我唔會再咁自把自為㗎啦…你唔好喊啦…笑番啦！」「簡智朗，我俾三秒你解封我！一…三！」佢真係解得切「邊有得咁奸矛㗎！」佢笑住咁話我「你唔滿意呀？」我又笑住咁反問，同時謙敲一敲我度房門「你等一等呀！」「希雯你無嘢嘅話咁我走啦，記住聽日你要去醫院覆診，我幫你鎖埋門啦，遲D會俾返你。」阿謙提醒我，不過我點一點頭多謝佢一句就叫佢走啦，我傾緊電話㗎！important for a girl!!!!!結果我同智朗煲電話粥煲咗兩個鐘先肯收線(聽講係佢阿媽逼佢瞓覺)，既然聽日我本身就已經請咗事假，咁我去完醫院可以再去揾佢，有D事要見面先可以傾。月老終於肯為我牽紅線，邱彼特亦終於肯嚟揾我啦……

簡智朗Hailey無啦啦打比我，又鬧我，又喊，又叫我唔好消失，一切都嚟得太突然！嗰日，我地一齊傾計，傾左好耐，好多野。我地傾左我地既過去，我地既所有野，將我地生活既一點一滴都講哂。傾下傾下，傾左成兩個鐘。我：不如我地遲啲再傾呀，我想沖涼。Hailey：好啊！我比10分鐘比你。十分鐘內要沖完，我：好！我即刻入廁所，沖涼。沖完涼啦，我即刻send message 比佢。我發現佢仲online緊。我：沖完涼啦！我一寫完，就立即見到兩個藍色既tick！Hailey:咁快既？8分鐘！我：當然！Hailey:唔洗因爲時限而專登沖涼沖快啲喎！{偷笑emoji}我：我冇呀！{歧視emoji}Hailey:咁好啦！Hailey：我聽日要去醫院覆診，去完醫院去你學校呀！我：好呀!Hailey:Goodnight{心心emoji}我：Goodnight{親親emoji}Hailey:{心心emoji}我：{親親emoji }Hailey :{心心emoji}我：{親親emoji}就係咁，emoji大戰一觸即發！直到我認輸，佢先停。

https://post.shikoto.com/posts/165245
[愛情][少甜]我地係炮友定係情侶【每日00:00更新】